Записник са XV ванредног засједања Скупштине акционара Мјешовитог Холдинга „ЕРС“ МП а.д. Требиње ЗП „Хидроелектране на Дрини” а.д. Вишеград, одржаног дана 22. априла 2016. године у просторијама Управе Друштва, са почетком у 12.00 часова.

Предсједник Надзорног одбора, Ранко Васић, је отворио сједницу, поздравио све присутне и пожелио успјешан рад XV ванредног засједања Скупштине акционара. Такође, је истакао да је XV ванредна сједница Скупштине акционара сазвана Одлуком Надзорног одбора, број: НО-04-03/16 од 05.04.2016. године, и да је Оглас о сазивању објављен у дневним листовима „Глас Српске“ и „Независне новине“, дана 06.04.2016. године, као и на web страници Бањалучке берзе и на web страници Друштва, те да је прибављен Извјештај Централног регистра хартија од вриједности а.д. Бања Лука, Књига акционара са стањем на дан 12.04.2016. године, који је Друштву достављен у електронском облику, уз пропратни акт, број: 01-6843/16 од 13.04.2016. године.

На XV ванредну сједницу Скупштине акционара су позвани сви акционари правна и физичка лица која имају акције у Друштву и Фондови.

Предсједник Надзорног одбора је констатовао да сједници присуствују чланови Управе Друштва – директор Миле Лакић, извршни директор за економско-финансијске послове Бранислав Топаловић, извршни директор за организационо-правне послове Боро Нинковић, извршни директор за техничке послове Милутин Баранац и извршни директор за инвестиције и развој Миле Перић. Сједници, такође, присуствују Његош Танасковић, предсједник Одбора за ревизију, Госпава Ђерић**,** директор Одјељења интерне ревизије, руководилац Службе рачуноводства Василије Гиговић- извјестилац као и представници стручних служби Друштва. На основу пријава и писмених изјашњења о гласању, на сједници су присутни, односно представљени сљедећи акционари:

* Миле Лакић из Вишеграда, ЈМБГ: 2212963173231, број акција 20746 или 0,004694 % учешћа у укупном капиталу,
* Бранислав Топаловић из Вишеграда, ЈМБГ: 2201964151981, број акција 50 или 0,000011% учешћа у укупном капиталу,
* Милутин Баранац из Вишеграда, ЈМБГ: 0211953130018, број акција 8056 или 0,001823 % учешћа у укупном капиталу и
* Радиша Николић из Вишеграда, ЈМБГ: 2106964133654, број акција 10127 или 0,002291% учешћа у укупном капиталу.
* МХ „ЕРС“ МП а.д. Требиње, Фонд за реституцију РС а.д. Бања Лука, акт од 22.04.2016. године, број акција 309370469 или 70,000396 % учешћа у укупном капиталу,
* „Еуроинвестмент фонд“ а.д. Бања Лука, акт број: I-01-79/2016 од 21.04.2016. године, број акција 11228880 или 2,540727 % учешћа у укупном капиталу,
* „Инвест нова“ фонд а.д. Бијељина, акт број: 277/2016 од 15.04.2016. године, број акција 8775555 или 1,985620 % учешћа у укупном капиталу,
* „Јахорина Консеко инвест“ фонд а.д. Пале, акт број: 192-01/16 од 15.04.2016. године, број акција 6277446 или 1,420380 % учешћа у укупном капиталу,
* „Полара инвест“ фонд а.д. Бања Лука, акт број: 192-01/16 од 15.04.2016. године, број акција 4568681 или 1,033743 % учешћа у укупном капиталу,
* „Униоинвест фонд“ а.д. Бијељина, акт број: 278/2016 од 15.04.2016. године, број акција 24511 или 0,005546 % учешћа у укупном капиталу,
* ПРЕФ “Друштво за управљање пензијским резервним фондом РС“ а.д. Бања Лука, акт број: 01-199/16 од 20.04.2016. године, број акција 44386314 или 10,043168 % учешћа у укупном капиталу и
* „Инвест нова“ а.д. Бијељина, акт број: 279/2016 од 15.04.2016. године, број акција 59760 или 0,013522 % учешћа у укупном капиталу.

**Т а ч к а 1.**

***Избор Предсједника* XV *ванредног засједања Скупштине акционара***

Предсједник Надзорног одбора Ранко Васић, је након наведног саопштења, отворио рад Скупштине акционара и предложио да се за предсједника именује Бранислав Топаловић, представник малих акционара. Након што је изнио начин гласања акционара који су се изјашњавали писменим путем и присутних акционара, за његов приједлог акционари су гласали на сљедећи начин:

|  |  |  |  |  |  |  |
| --- | --- | --- | --- | --- | --- | --- |
| **ЗА** |  | | **АКЦИОНАРИ** | | | **Број акција** |
|  | Писмено гласање | | МХ ЕРС МП а.д. Требиње | | | 287.272.703 - 65,000396 % |
|  | Писмено гласање | | Фонд за реституцију РС а.д. Бања Лука | | | 22.097.766 - 5,000000 % |
|  | Писмено гласање | | „Еуроинвестмент“ фонд а.д. Бања Лука | | | 11.228.880 - 2,540727 % |
|  | Писмено гласање | | „Инвест нова“ фонд а.д. Бијељина | | | 8.775.555 - 1,985620 % |
|  | Писмено гласање | | „Јахорина Консеко инвест“ фонд а.д. Пале | | | 6.277.446 -1,420380 % |
|  | Писмено гласање | | „Полара инвест“ фонд а.д. Бања Лука | | | 4.568.681-1,033743 % |
|  | Писмено гласање | | „Униоинвест фонд“ а.д. Бијељина | | | 24.511- 0,005546 % |
|  | Писмено гласање | | ПРЕФ а.д. Бања Лука | | | 44.386.314 - 10,043168 % |
|  | Писмено гласање | | „Инвест нова“ а.д. Бијељина | | | 59.760 - 0,013522 % |
|  | Присутан | | Миле Лакић | | | 20.746 – 0,004694 % |
|  | Присутан | | Бранислав Топаловић | | | 50 – 0,000011 % |
|  | Присутан | | Милутин Баранац | | | 8.056 - 0,001823 % |
|  | Присутан | | Радиша Николић | | | 10.127-0,002291 % |
| **У К У П Н О** | | | | | | **384.730.595 – 100,000000 %** |
| **ПРОТИВ** | |  | | **-** | **0,000000 %** | |
| **УЗДРЖАНИХ** | |  | | **-** | **0,000000 %** | |

**Предсједник Надзорног одбора је констатовао да је Бранислав Топаловић изабран за предсједника** **XV ванредне сједнице Скупштине акционара, већином гласова присутних, односно представљених акционара.**

Бранислав Топаловић је преузео предсједавање сједницом, захвалио се на указаном повјерењу и у складу са чланом 279. Закона о привредним друштвима именовао је Комисију за бројање гласова, записничара и два овјеривача записника.

***Избор Комисије за бројање гласова***

Предсједник XV ванредне сједнице Скупштине акционара је преузео предсједавање сједницом, и након уводног обраћања, именовао је Комисију за бројање гласова у сљедећем саставу:

1. Срђан Дикић, предсједник,

2. Радиша Николић, члан и

3. Драгана Томић, члан.

***Избор записничара и два овјеривача записника***

Предсједник ванредне Скупштине акционара је за записничара именовао Бранкицу Суботић, а за овјериваче записника Мила Лакића и Милутина Баранца.

**Т а ч к а 2.**

***Разматрање и усвајање Извјештаја Комисије за бројање гласова***

Комисија за бројање гласова је констатовала да је обезбјеђен Извјештај Централног регистра хартија од вриједности на дан 12.04.2016. године, тј. десети дан прије дана одржавања ванредне сједнице Скупштине акционара.

Комисија за бројање гласова је поднијела Извјештај у коме је констатовано да је ванредном засједању Скупштине акционара, од укупно **2.083** акционара који располажу са укупно уписаних **441.955.312** акција, односно гласова, присуствовало лично или преко достављених писмених изјашњавања по тачкама дневног реда, **13 (тринаест) лица** која располажу са укупно **384.730.595**  акција, односно гласова, што представља **87,051922 %** од укупног броја акционара.

Право учешћа и право гласа на XV ванредном засједању Скупштине акционара остварили су акционари правна лица:

|  |  |  |  |  |  |  |
| --- | --- | --- | --- | --- | --- | --- |
| 1. | МХ ЕРС МП а.д. Требиње | | Писмено гласање | | 287.272.703 | 65,000396 % |
| 2. | Фонд за реституцију РС а.д. Бања Лука | | Писмено гласање | | 22.097.766 | 5,000000 % |
| 3. | „Еуроинвестмент“ фонд а.д. Бања Лука | | Писмено гласање | | 11.228.880 | 2,540727 % |
| 4. | „Инвест нова“ фонд а.д. Бијељина | | Писмено гласање | | 8.775.555 | 1,985620 % |
| 5. | „Јахорина Консеко инвест“ фонд а.д. Пале | | Писмено гласање | | 6.277.446 | 1,420380 % |
| 6. | „Полара инвест“ фонд а.д. Бања Лука | | Писмено гласање | | 4.568.681 | 1,033743 % |
| 7. | „Униоинвест фонд“ а.д. Бијељина | Писмено гласање | | | 24.511 | 0,005546 % |
| 8. | ПРЕФ а.д. Бања Лука | Писмено гласање | | | 44.386.314 | 10,043168 % |
| 9. | „Инвест нова“ а.д. Бијељина | Писмено гласање | | | 59.760 | 0,013522 % |
| **У К У П Н О - правна лица** | | | | **384.691.616** | | **87,043102 %** |

Испред акционара из реда грађана приступила су **4 (четири) лица** који су власници, односно заступници **38.979** акција, односно **0,008820 %.**

Напријед наведени акционари су идентификовани од стране Комисије у погледу лица као и у погледу права која им припадају, након чега је Комисија сагласно констатовала и потврдила да је на XV ванредној сједници Скупштине акционара Мјешовитог Холдинга „ЕРС“ МП а.д. Требиње ЗП „Хидроелектране на Дрини“ а.д. Вишеград приступио, односно представљен довољан број акционара који имају више од половине од укупног броја гласова.

Након подношења Извјештаја Комисије за бројање гласова исти је дат на гласање за који се изјаснило са сљедећим бројем гласова, односно процената:

|  |  |  |  |  |  |
| --- | --- | --- | --- | --- | --- |
| **ЗА** |  | | **АКЦИОНАРИ** | **Број акција** | |
|  | Писмено гласање | | МХ ЕРС МП а.д. Требиње | 287.272.703 - 65,000396 % | |
|  | Писмено гласање | | Фонд за реституцију РС а.д. Бања Лука | 22.097.766 - 5,000000 % | |
|  | Писмено гласање | | „Еуроинвестмент“ фонд а.д. Бања Лука | 11.228.880 - 2,540727 % | |
|  | Писмено гласање | | „Инвест нова“ фонд а.д. Бијељина | 8.775.555 - 1,985620 % | |
|  | Писмено гласање | | „Јахорина Консеко инвест“ фонд а.д. Пале | 6.277.446 -1,420380 % | |
|  | Писмено гласање | | „Полара инвест“ фонд а.д. Бања Лука | 4.568.681-1,033743 % | |
|  | Писмено гласање | | „Униоинвест фонд“ а.д. Бијељина | 24.511- 0,005546 % | |
|  | Писмено гласање | | ПРЕФ а.д. Бања Лука | 44.386.314 - 10,043168 % | |
|  | Писмено гласање | | „Инвест нова“ а.д. Бијељина | 59.760 - 0,013522 % | |
|  | Присутан | | Миле Лакић | 20.746 – 0,004694 % | |
|  | Присутан | | Бранислав Топаловић | 50 – 0,000011 % | |
|  | Присутан | | Милутин Баранац | 8.056 - 0,001823 % | |
|  | Присутан | | Радиша Николић | 10.127-0,002291 % | |
| **У К У П Н О** | | | | | **384.730.595–100,000000 %** |
| **ПРОТИВ** | |  | **-** | **0,000000 %** | |
| **УЗДРЖАНИХ** | |  | **-** | **0,000000 %** | |

Након прихватања Извјештаја Комисије за бројање гласова, предсједник ванредне Скупштине акционара, Бранислав Топаловић, је констатовао да су на XV ванредној сједници Скупштине акционара присутни или представљени акционари који имају више од половине од укупног броја гласова, тј. обезбјеђена је двотрећинска већина од укупног броја гласова, односно 87,051922 % и да Скупштина има кворум за рад и одлучивање по тачкама дневног реда.

Након констатације да Скупштина акционара има кворум за рад и одлучивање, те избора предсједника ванредне Скупштине, Комисије за бројање гласова, записничара и овјеривача записника, отпочело је са радом

**XV *ВАНРЕДНО ЗАСЈЕДАЊЕ СКУПШТИНЕ АКЦИОНАРА***

**Мјешовитог Холдинга „ЕРС“ МП а.д. Требиње ЗП „Хидроелектране на Дрини” а.д. Вишеград**

Предсједник Скупштине акционара Бранислав Топаловић је констатовао да је од стране Надзорног одбора утврђен и објављен сљедећи

Д н е в н и р е д:

1. Избор радних тијела:

* предсједника Скупштине акционара,
* Комисије за бројање гласова,
* записничара и два овјеривача записника;

1. Разматрање и усвајање Извјештаја Комисије за бројање гласова;
2. Разматрање и усвајање Записника са XIV ванредне сједнице Скупштине акционара Мјешовитог Холдинга „ЕРС“ МП а.д. Требиње ЗП „Хидроелектране на Дрини” а.д. Вишеград, одржане дана 19.03.2016. године;
3. Разматрање Информације о резултатима пословања Мјешовитог Холдинга „ЕРС“ МП а.д. Требиње ЗП „Хидроелектране на Дрини“ а.д. Вишеград и упознавање са неревидованим Финансијским извјештајем за 2015. годину;

Од дана објављивања Огласа о сазивању XV ванредне сједнице Скупштине акционара није било приједлога акционара за измјене и допуне дневног реда, па се прешло на рад по тачкама дневног реда.

Предсједник ванредне Скупштине акционара је напоменуо да је о тачкама дневног реда „Избор радних тијела“ и „Разматрање и усвајање Извјештаја Комисије за бројање гласова“ већ одлучено, те се прешло на тачку 3. дневног реда.

**Т а ч к а 3.**

**Разматрање и усвајање Записника са XIV ванредне сједнице Скупштине акционара Мјешовитог Холдинга „ЕРС“ МП а.д. Требиње ЗП „Хидроелектране на Дрини” а.д. Вишеград, одржане дана 19.03.2016. године**

Предсједник Скупштине акционара је констатовао да је Записник са XIV ванредне сједнице Скупштине акционара уредно и на вријеме достављен свим акционарима, отворио је дискусију по овој тачки дневног реда и позвао присутне акционаре да се изјасне о предметном Записнику.

Након што је констатовао да присутни акционари немају примједби на Записник са XIV ванредне сједнице Скупштине акционара, као и да исти гласају “ЗА”, предсједник Скупштине је образложио да је у писменом изјашњавању представник:

* ЗИФ „Еуроинвестмент фонд“ а.д. Бања Лука “УЗДРЖАН”, уз образложење да нису присуствовали XIV ванредној сједници Скупштине акционара, те да не могу потврдити аутентичност Записника и да исти вјерно приказује ток сједнице.

Предсједник Скупштине акционара је констатовао да су остали акционари у свом писменом изјашњавању гласали ЗА усвајање предметног Записника обзиром да је исти урађен у складу са законом и актима Друштва.

Након гласања за усвајање Записника са XIV ванредне сједнице Скупштине акционара, одржане 19.03.2016. године, исти је **УСВОЈЕН** са сљедећим бројем гласова, односно процената:

|  |  |  |  |  |  |
| --- | --- | --- | --- | --- | --- |
| **ЗА** |  | | **АКЦИОНАРИ** | **Број акција** | |
|  | Писмено гласање | | МХ ЕРС МП а.д. Требиње | 287.272.703 - 65,000396 % | |
|  | Писмено гласање | | Фонд за реституцију РС а.д. Бања Лука | 22.097.766 - 5,000000 % | |
|  | Писмено гласање | | „Инвест нова“ фонд а.д. Бијељина | 8.775.555 - 1,985620 % | |
|  | Писмено гласање | | „Јахорина Консеко инвест“ фонд а.д. Пале | 6.277.446 -1,420380 % | |
|  | Писмено гласање | | „Полара инвест“ фонд а.д. Бања Лука | 4.568.681-1,033743 % | |
|  | Писмено гласање | | „Униоинвест фонд“ а.д. Бијељина | 24.511- 0,005546 % | |
|  | Писмено гласање | | ПРЕФ а.д. Бања Лука | 44.386.314 - 10,043168 % | |
|  | Писмено гласање | | „Инвест нова“ а.д. Бијељина | 59.760 - 0,013522 % | |
|  | Присутан | | Миле Лакић | 20.746 – 0,004694 % | |
|  | Присутан | | Бранислав Топаловић | 50 – 0,000011 % | |
|  | Присутан | | Милутин Баранац | 8.056 - 0,001823 % | |
|  | Присутан | | Радиша Николић | 10.127-0,002291 % | |
| **У К У П Н О** | | | | | **373.501.715-97,081365 %** |
| **ПРОТИВ** | |  | **-** | **0,000000 %** | |
| **УЗДРЖАНИХ** | | Писмено гласање | „Еуроинвестмент фонд“ а.д. Бања Лука | 11.228.880 - 2,918635 % | |
| **У К У П Н О** | | | | **11.228.880- 2,918635** **%** | |

**Тачка 4.**

**Разматрање Информације о резултатима пословања Мјешовитог Холдинга „ЕРС“ МП а.д. Требиње ЗП „Хидроелектране на Дрини“ а.д. Вишеград и упознавање са неревидованим Финансијским извјештајем за 2015. годину**

Предсједник ванредне Скупштине акционара је упознао присутне саИнформацијом Надзорног одбора о резултатима пословања Друштва у 2015. години уз образложење оствареног губитка у пословању за 2015. годину, са освртом на потенцијалне ризике у пословању Друштва за 2016. годину.

На основу члана 271. Закона о привредним друштвима, као и Закључка са сједнице Надзорног одбора Предузећа, одржане 25.03.2016. године, а пошто је претходно утврђено да је Друштво у 2015. години остварило губитак у пословању од 1.840.221 КМ, настала је обавеза Надзорног одбора да сазове ванредну Скупштину акционара.

С тим циљем Управа Предузећа и Надзорни одбор су сагледавајући односе и кретања битних показатеља пословања оцијенили да ни у ком случају узроци негативног пословања не леже у слабостима унутар Предузећа, односно одговорностима запослених и Управе, с обзиром да је током године остварена оптимална погонска спремност енергетских постројења чиме су створени услови за несметано одвијање процеса производње као кључног параметра у обављању основне дјелатности.

Као узроке негативног пословања издвајамо сљедеће:

**1. Најнижа цијена за домаће потрошаче од 1,43 pf/kWh електричне енергије, која због пораста домаће потрошње и сразмјерног повећања производње за ове потребе, све више има ограничавајући и пресудан утицај на позитивно пословање не само у 2015. години, већ и у наредним годинама,**

**2. Додатно издвајање од 4,41 милиона КМ Фонду солидарности РС у 2015. години, по основу промјене Закона и повећања накнаде за кориштење природних ресурса у сврху производње електричне енергије за 0,005 КМ/kWh произведене електричне енергије (трошак није укалкулисан у одобрену цијену производње електричне енергије),**

**3.Нетипично кретање хидрологије, посебно у мјесецу децембру у коме је забиљежен други најлошији доток воде у досадашњих 26 година рада хидроелектране, па самим тим и неостварењe плана производње у том мјесецу за 28,6 GWh електричне енергије и прихода од продаје у износу од 2,2 милиона КМ, пошто је комплетна производња за децембар 2015. године испоручена за потребе домаћег конзума и обрачуната по цијени 1,43 pf/kWh,**

**4. Смањење продаје осталим купцима и извоза у односу на основни план за 2015. годину за 9,9%,**

**5. Пораст трошкова амортизације за 0,81 милиона КМ (са 10,64 милиона КМ која је призната у постојећим цијенама за регулисану дјелатност на 11,45 милиона КМ колико је обрачуната за 2015. годину).**

**6. Исправка вриједности потраживања од „Бобар банке“ у износу од 0,54 милиона КМ,**

**7. Повећање водопривредне накнаде за 0,59 милиона КМ по основу промјене јединичне цијене са 0,000375 на 0,001 КМ/kWh произведене електричне енергије (додатни трошак није укалкулисан у одобрену цијену производње електричне енергије),**

**8. Повећање доприноса на бруто зараде са 52 на 63 % (додатни трошак није укалкулисан у одобрену цијену производње електричне енергије),**

**9. Потраживања за ненаплаћену електричну енергију, која су у 2015. години достигла 78.302.444,87 КМ, што је довело смањења прихода по основу камата преко 2 милиона КМ.**

На приједлог Управе Предузећа, Надзорни одбор посебно подвлачи и упозорава да је Предузећу од стране РЕРС-а утврђена најнижа цијена електричне енергије за домаће потрошаче од 1,43pf/kWh, која све више има ограничавајући и пресудан утицај на позитивно пословање не само у 2015. години него и у наредним годинама. Усљед пораста потрошње крајњих купаца у Републици Српској за 351,3GWh електричне енергије према електроенергетском билансу за 2016. годину у односу на 2015. годину, повећан је и сразмјерни дио производње ХЕ на Дрини који се испоручи за ове потребе по цијени 1,43 pf/kWh.

Наводимо и чињеницу да планирани приход по основу продаје домаћим потрошачима за 2016. годину од 9,52 милиона КМ покрива свега 34 % укупних расхода (за ове сврхе планирана је испорука 71,94 % производње), па позитивно пословање искључиво зависи од извоза енергије и цијене која се постигне на слободном тржишту која је промјењива и зависи од низа фактора.

Због пораста домаће потрошње у РС у 2016. години и у наредном периоду, планирани приход од продаје обрачунат од стране надлежних дирекција Матичног предузећа МХ ЕРС за 2016. годину износи 27.685.000 КМ и драстично је нижи од планираног за 2015. годину, као и претходне године, од када се примјењују тренутне цијене за његово одређивање (1,43 pf/kWh за домаћи конзум и 7 pf/kWh за извоз). Анализа података указује да је до умањења прихода од продаје дошло због годишњег пораста процентуалног учешћа производње за домаћи конзум за 7,87 % уз истовремено смањење количина енергије за извоз, такође за 7,87 %, што код ХЕ на Дрини износи 3.513.000 КМ или 11,26 %.

Потребно је, такође, нагласити да се измјене Закона о накнадама за кориштење природних ресурса и укидање обавезе према Фонду солидарности с циљем враћања услова пословања на ниво прије увођања поменутог Закона, у случају ХЕ на Дрини неће рефлектоватии, пошто ће финансијски ефекат по том основу практично бити поништен планираним смањењем прихода од продаје електричне енергије. Дода ли се још томе ново оптерећење у 2016. и наредним годинама, по кредиту ЕИБ 23871 које износи 650.076,31 КМ годишње, укупни услови привређивања ће бити лошији у односу на претходну годину.

Према Закону о електричној енергији Републике Српске, производна предузећа дужна су сразмјерно производњи обезбјеђивати електричну енергију за потребе снабдијевања крајњих купаца у Републици Српској. Примјеном овог принципа, а усљед различитих одобрених јединичних цијена производње за снабдијевање купаца у Републици Српској, долази до значајног одступања умањења прихода које је резултат већег учешћа производње за ове сврхе између појединачних предузећа. Примјера ради, проценат увећања испоруке домаћем конзуму за 1% изазива смањење прихода за 1,87% код ХЕ на Дрини, а код ХЕ на Врбасу свега за 0,44 %.

Финансијски негативни ефекат нове расподјеле прихода на ХЕ Вишеград, због повећања процента производње за домаћи конзум, види се из приложене табеле, гдје се уочава да 72,87 % умањења прихода хидроелектрана по овом основу сноси ХЕ Вишеград.



Све ово указује на потребу реалнијег утврђивања цијене домаћег конзума и провођења новог тарифног поступка, да би и ХЕ на Дрини имало исте услове пословања као и остале хидроелектране. Учешће производње за домаћи конзум у претходном тарифном поступку проведеном 2009. године износило је 65,3 % и његовим увећањем на 71,9 % долази до директног смањења прихода у износу претходно наведеном, што директно доводи Предузеће у скоро незавидан положај.

Наглашавамо да се према утврђеној методологији, данас одређује цијена производње електричне енергије за купце у Републици Српској са тренутним процентом домаћег конзума (71.94 %), без било какве промјене пословних расхода, иста би износила приближно 0,02 КМ/kWh.

Очито је да постоји несклад између законодавства које регулише ову област и прописује подмирење потреба купаца у Републици Српској сразмјерно производњи, са улазним параметрима који се користе за утврђивање цијене по Правилнику о тарифном поступку, што нас доводи у знатно неповољнији положај у односу на остале хидроелектране.

Наведени подаци и процјене, указују на постојање наглашеног ризика у пословању Друштва у 2016. години, као и у наредном периоду, те сматрамо потребним да се органи Предузећа упознају са битно другачијим и ризичним условима за остварење позитивних резултата пословања Предузећа. Постојећи модел и расподјела производње за потребе купаца у Републици Српској, чији су принципи дати Законом о електричној енергији, а који су прецизније уређени Уговором о међусобним економским односима МХ ЕРС-а, стварају изражен ризик у пословању ХЕ на Дрини, на који органи управљања Предузећем не могу утицати.

Пошто додатни трошкови, који су усљед промјене законских прописа и услова привређивања настали након провођења претходног тарифног поступка, нису обухваћени у тренутно регулисаним цијенама, једино трајно и исправно рјешење је покретање новог тарифног поступка и утврђивање цијена у складу са Правилником о тарифном поступку на садашње трошкове и структуру производње електричне енергије.

У прилогу предметне Информације налазе се неревидовани Финансијски извјештаји Друштва за 2015. годину.

Василије Гиговић, руководилац Службе рачуноводства, је укратко образложио предметне Извјештаје и навео да су Финансијски извјештаји приказани у формату прописаном Правилником о Контном оквиру и садржини рачуна у Контном оквиру за привредна друштва, задруге, друга правна лица и предузетнике, као и Правилником о садржини и форми образаца извјештаја о промјенама на капиталу. Урађени су у складу са Међународним рачуноводственим стандардима и стандардима финансијског извјештавања и обухватају: биланс успјеха, биланс стања, извјештај о промјенама на капиталу, биланс токова готовине, као и напомене уз финансијске извјештаје.

Што се тиче финансијског резултата за 2015. годину, вриједи напоменути да се пословање Предузећа у 2015. години одвијало у отежаним условима везаним како за техничке, тако и економске аспекте пословања, који су довели до финансијског губитка од 1.840.221 КМ први пут од 2005. године од када Предузеће послује као акционарско друштво.

Што се тиче биланса успјеха, остварен је укупан приход у износу од 31.868.374 КМ или 5,27 % мање од планираног. У односу на 2014. годину, укупан приход је нижи за 12,44 %. Укупни трошкови су 32.970.201 КМ, на основу чега је остварен губитак од 1.840.221 КМ. У структури укупних прихода, пословни приходи износе 29.900.926 КМ, финансијски приходи су 1.664.469 КМ и остали приходи 302.979 КМ. Укупни трошкови од 32.970.201 КМ, састоје се од пословних расхода у износу од 31.526.361 КМ, финансијских расхода у износу од 866.287 КМ и осталих расхода у вриједности до 577.553 КМ.

Салдирањем пословних прихода у износу од 31.868.374 КМ и пословних расхода у износу од 32.970.201 КМ, добио се по овом основу пословни губитак у износу од 1.625.435 КМ, а укључивањем финансијских прихода и расхода добија се губитак редовне дјелатности у износу од 827.253 КМ. Када се томе дода губитак по основу осталих прихода и расхода добили смо губитак прије опорезивања у износу од 1.101.827 КМ. Одложени порез у 2015. години износио је 738.394 КМ, што у збиру са износом губитка прије опорезивања даје нето губитак текуће године у износу од 1.840.221 КМ.

Када се узме у разматрање биланс стања, онда вриједи напоменути да је укупна актива 617.461.596 КМ, од чега се на сталну имовину односи 509.385.955 КМ или 82,50 % и обртну имовину 108.075.640 КМ или 17,50 %. У оквиру сталне имовине нематеријална улагања износе 1.511.314 КМ или 0,30 %, некретнине, постројења и опрема 491.275.587 КМ или 96,44 %, дугорочни финансијски пласмани 15.561.210 КМ или 3,05 % и одложена пореска средства 1.037.844 КМ или 0,20 %. У оквиру обрте имовине која износи 108.075.640 КМ залихе су у вриједности од 1.011.403 или 0,94 %, купци (ЕРС): 78.303.175 КМ или 72,45 %, краткорочни финансијски пласмани 19.854.580 КМ или 18,37 %, текуће доспијеће дугорочних пласмана 6.263.139 КМ или 5,80 %, готовина 1.628.703 КМ или 1,51 % и остало 1.014.640 KM или 0,91 %. Депозит по виђењу код „Бобар банке“ а.д. у ликвидацији у тренутку блокаде у раду износио је 1.194.624,65 КМ, од чега је исправљено 884.967 КМ, а остала је неисправљена вриједност потраживања од 309.657,65 КМ. Износ од 1.000.000,00 КМ представља орочени депозит код Бобар банке у ликвидацији, и исти је обезвријеђен у износу од 745,420 КМ, а с тим у вези укупна вриједност неотписаних потраживања је 564.237,65 КМ. На крају 2015. године код Банке Српске је било 5.300.000,00 КМ по основу орочених депозита по уговору и на трансакционом рачуну 32.576,09 КМ. У наредном периоду очекује се рјешавање статуса ове банке.

Укупна пасива: 617.461.596 КМ састојала се од: капитала, дугорочних обавеза и резервисања и краткорочних обавеза. Укупни капитал на дан 31.12.2015. године, износио је 577.692.745 КМ, а састојао се од: акцијског капитала у непромијењеном износу од 441.955.312 КМ, статутарних резерви 699,542 КМ, законских резерви 5.776.048 КМ, ревалоризационих резерви 101.816.993 КМ, нераспоређене добити из ранијих година пословања 29.285.071 КМ и губитка текуће године 1.840.221 КМ.

Дугорочна резервисања и обавезе износила су 34.954.573 КМ, од чега су дугорочни кредити 16.377.812 КМ, одложене пореске обавезе 15.151.308 КМ, краткорочне обавезе су износиле 4.814.277 КМ, а односиле су се на обавезе за зараде за 2015. годину у износу од 694.116 КМ, обавезе за накнаду за кориштење природних ресурса у сврху производње електричне енергије и обавезе према Фонду солидарности у износу од 1.270.913 КМ и обавезе за неисплаћене дивиденде у износу од 1.544.733 КМ.

Предсједник ванредне сједнице Скупштине акцинара, Бранислав Топаловић, је упознао присутне са писменим гласањима, те прочитао став представника капитала МХ “ЕРС” МП а.д. Требиње у ЗП “Хидроелектране на Дрини” а.д. Вишеград и Фонда за реституцију Републике Српске а.д. Бања Лука, који су у свом писменом изјашњавању навели сљедеће: „Банци је достављен акт „Образложење оствареног губитка у пословању за 2015. годину, са освртом на ризике“ и Финансијски извјештај за 2015. годину са нотама. Друштво је 2015. године остварило губитак у износу од 1.840.221,00 КМ, а као узрок негативног пословања наведени су сљедећи разлози:

* Најнижа цијена за домаће потрошаче од 1,43 pf/kWh електричне енергије, која због пораста домаће потрошње и сразмјерног повећања производње за ове потребе, све више има ограничавајући и пресудан утицај на позитивно пословање не само у 2015. години, већ и у наредним годинама,

* Додатно издвајање од 4,41 милиона КМ Фонду солидарности РС у 2015. години, по основу промјене Закона и повећања накнаде за кориштење природних ресурса (трошак није укалкулисан у одобрену цијену производње електричне енергије),
* Негативно кретање хидрологије,
* Смањење продаје осталим купцима и извоза у односу на основни план за 2015. годину за 9,9 %,
* Пораст трошкова амортизације за 0,81 милиона КМ (са 10,64 милиона КМ на 11,45 милиона КМ).
* Исправка вриједности потраживања од „Бобар банке“ у износу од 0,54 милиона КМ,
* Повећање водопривредне накнаде за 0,59 милиона КМ по основу промјене јединичне цијене са 0,000375 на 0,001 КМ/kWh произведене електричне енергије (додатни трошак није укалкулисан у одобрену цијену производње електричне енергије),
* Повећање доприноса на бруто зараде са 52 на 63 % (додатни трошак није укалкулисан у одобрену цијену производње електричне енергије),
* Потраживања за ненаплаћену електричну енергију, која су у 2015. години достигла 78.302.444,87 КМ, што је довело смањења прихода по основу камата преко 2 милиона КМ.

Надзорни одбор посебно подвлачи и упозорава да је Друштву од стране РЕРС-а утврђена најнижа цијена електричне енергије за домаће потрошаче од 1,43pf/kWh (док је цијена електричне енергије за извоз 7 pf/kWh), која све више има ограничавајући и пресудан утицај на позитивно пословање не само у 2015. години него и у наредним годинама. У 2015. години дошло је до пораста производње за домаћи конзум за 7,87 % уз истовремено смањење количина енергије за извоз, такође за 7,87 %, што је довело до смањења прихода Друштва за 3.513.000 КМ или 11,26 %.

Наведени подаци и процјене, указују на постојање наглашеног ризика у пословању Друштва у наредном периоду.

У складу са напријед наведеним, предлажем да се скупштинским Закључком прихвати предметна Информација, те да се са овим Закључком и Информацијом упознају надлежни органи МХ ЕРС МП а.д. Требиње и РЕРС-а, будући да уколико се наставе овакви трендови, Друштво се суочава са ризиком опстанка, без могућности да својим самосталним пословним потезима или одлукама дјелују на ублажавање оваквих резултата. Ово посебно што се већина разлога за пословање са губитком налази ван могућности утицаја органа Друштва.“

Предсједник ванредног засједања је закључио да је похвална чињеница да је представник државног капитала прихватио предметну Информацију Надзорног одбора Друштва као основану, аргументовану и истиниту, као и да није негиран ризик пословања Друштва и у 2016. години. Тиме је потврђено да је Управа Друштва благовремено препознала потенцијалне ризике пословања у наредном периоду и с тим у вези предузела неопходне кораке у оквиру својих овлашћења.

Након тога је прочитао ставове осталих акционара који су гласали писменим путем:

* „Инвест нова“ фонд а.д. Бијељина, „Инвест нова“ а.д. Бијељина и „Униоинвест фонд“ а.д. Бијељина по овој тачки дневног реда су “УЗДРЖАНИ”, уз образложење да је Друштво на крају 2015. године исказало значајно мањи пословни добитак, у односу на претходну пословну годину из чега слиједи да су пословни приходи смањени у односу на претходну пословну годину за нешто више од 500.000,00 КМ, док је добит смањена за око 3 милиона КМ, а из новчаног тока се види да су приходи Друштва и новчани приливи били приближно на истом нивоу као и претходне пословне године, док су трошкови расли тако да је финансијски резултат Друштва изузетно лош обзиром на све финансијске показатеље из биланса успјеха и новчаног тока Друштва по годишњем обрачуну за 2015. годину.
* Фонд „Полара Инвест“ а.д. Бања Лука, „Јахорина Консеко инвест“ фонд а.д. Пале, „Еуроинвестмент фонд“ а.д. Бања Лука и ПРЕФ а.д. Бања Лука су у свом писменом гласању навели да како се ради о Информацији о резултатима пословања Друштва и упознавању са неревидованим Финансијским извјештајима за 2015. годину, о Информацији се не гласа већ се само акционари упознавају са истом.

Након дискусије, Предсједник Скупштине акционара је констатовао, поводом Информације о резултатима пословања Мјешовитог Холдинга „ЕРС“ МП а.д. Требиње ЗП „Хидроелектране на Дрини“ а.д. Вишеград са додатком- неревидованим Финансијским извјештајем за 2015. годину, да су се акционари изјаснили на сљедећи начин:

|  |  |  |  |  |  |
| --- | --- | --- | --- | --- | --- |
| **ЗА** |  | | **АКЦИОНАРИ** | **Број акција** | |
|  | Писмено гласање | | МХ ЕРС МП а.д. Требиње | 287.272.703 - 65,000396 % | |
|  | Писмено гласање | | Фонд за реституцију РС а.д. Бања Лука | 22.097.766 - 5,000000 % | |
|  | Присутан | | Миле Лакић | 20.746 – 0,004694 % | |
|  | Присутан | | Бранислав Топаловић | 50 – 0,000011 % | |
|  | Присутан | | Милутин Баранац | 8.056 - 0,001823 % | |
|  | Присутан | | Радиша Николић | 10.127-0,002291 % | |
| **У К У П Н О** | | | | | **309.409.448-80,422366 %** |
| **ПРОТИВ** | |  | **-** | **0,000000 %** | |
| **УЗДРЖАНИХ** | | Писмено гласање | „Инвест нова“ фонд а.д. Бијељина | 8.775.555 - 1,985620 % | |
|  | | Писмено гласање | Фонд „Полара Инвест“ а.д. Бања Лука | 4.568.681-1,033743 % | |
|  | | Писмено гласање | „Јахорина Консеко инвест“ фонд а.д. Пале | 6.277.446 -1,420380 % | |
|  | | Писмено гласање | „Униоинвест фонд“ а.д. Бијељина | 24.511- 0,005546 % | |
|  | | Писмено гласање | ПРЕФ а.д. Бања Лука | 44.386.314 - 10,043168 % | |
|  | | Писмено гласање | „Инвест нова“ а.д. Бијељина | 59.760 - 0,013522 % | |
|  | | Писмено гласање | „Еуроинвестмент фонд“ а.д. Бања Лука | 11.228.880 - 2,918635 % | |
| **У К У П Н О** | | | | **75.321.147-19,577634 %** | |

Након изјашњавања акционара поводом предметне Информације, директор Друштва, Миле Лакић, се захвалио представнику државног капитала, односно оснивача МХ ЕРС МП а.д. Требиње а посредно и нашег зависног Предузећа због разумијевање тренутне ситуације у којој се налазимо. Управа Друштва је препознала проблем пословања за 2015. годину са узроцима децидно наведеним у предметној Информацији која је од стране Надзорног одбора Друштва упућена Скупштини акционара на разматрање, као и проблематику која је уочљива у случају пројектованих прихода пословања за 2016. годину. Можда је било недоумица на страни појединих чланова Надзорног одбора у погледу разумијевања тренутне финансијске ситуације Предузећа, међутим, већина је ипак препознала потенцијални ризик у пословању у наредном периоду, те предузела неопходне активности у том погледу.

Нагласио је да ванредној сједници Скупштине акционара оправдано не присуствује представник државног капитала, госпођа Сребренка Голић, али да се исто може очекивати на сједници када Скупштина буде усвајала ревидовани Извјештај о пословању Друштва.

Поновио је да је похвално разумијевање на страни представника државног капитала као и приједлог истих да се скупштинским закључком прихвати предметна Информација, те да се са таквим Закључком и Информацијом упознају надлежни органи МХ ЕРС МП а.д. Требиње и РЕРС-а, будући да уколико се наставе овакви трендови, Друштво се суочава са ризиком опстанка, без могућности да својим самосталним пословним потезима или одлукама дјелују на ублажавање оваквих резултата. Ово посебно што се већина разлога за пословање са губитком налази ван могућности утицаја органа Друштва.

Директор је предложио, како у својству представника малих акционара, тако и представника Управе Друштва, да се поменути приједлог представника државног капитала прихвати уз извјесна додатна објашњења, те је с тим у вези предложио сљедећи закључак:

„Скупштина акционара ХЕ на Дрини је упозната са Информацијом Надзорног одбора ХЕ на Дрини о образложењу оствареног губитка у пословању за 2015. годину са освртом на ризике у пословању и у 2016.-ој години, и исту прихвата као основану и аргументовану.

Уколико се наставе овакви трендови, Друштво се суочава са ризиком опстанка, без могућности да својим самосталним пословним потезима или одлукама дјелује на ублажавање оваквих резултата у будућности.

У циљу превазилажења настале ситуације о овоме извјештавамо МХ ЕРС МП а.д. Требиње, РЕРС и остале надлежне органе, као оне који имају могућности и овлаштења да дјелују у правцу превазилажења овог проблема и исправљања неправилности до које је у финансијском смислу дошло према овом Предузећу у току пословне 2015. године.

Планираним повећањем процента домаћег конзума и пропорционалном количинском расподјелом истог, занемарујући финансијске ефекте те расподјеле на поједина хидроенергетска предузећа, сасвим је извјесно да ће ХЕ на Дрини и у наредном периоду пословати са губитком.

Посебно наглашавамо неопходност укључивања МХ ЕРС МП а.д. Требиње и РЕРС-а пошто највећи дио разлога за пословање са губитком, наведених у Информацији Надзорног одбора, је ван могућности утицаја органа Друштва.“

Предсједник Надзорног одбора, Ранко Васић, је подржао текст приједлога Закључка као вид прихватања Информације Надзорног одбора о резултатима пословања Друштва у 2015. години са освртом на потенцијалне ризике у пословању Друштва за 2016. годину. Управа Предузећа и Надзорни одбор су сагледавајући односе и кретања битних показатеља пословања оцијенили да ни у ком случају узроци негативног пословања не леже у слабостима унутар Предузећа, односно одговорностима запослених и Управе, с обзиром да је током године остварена оптимална погонска спремност енергетских постројења.

Директор Друштва је упознао присутне са подацима који иду у прилог потенцијалном ризику у пословању Друштва за 2016. годину: 350.000,00 КМ је остварени губитак Предузећа за тромјесечни извјештајни период, иако је остварен пребачај плана производње за 26 %; тренутно: април је на нивоу годишње производње, то јесте незнатно изнад планиране производње што подразумијева сигуран губитак, а имајући у виду да се закључно са мјесецом мајом оствари преко 50-60 % годишње производње што је значајно за премошћавање љетног периода када су већи расходи од остварених прихода; извршене су измјене Закона о накнадама за кориштење природних ресурса и укидање обавезе према Фонду солидарности, али да Друштво има обавезу према Фонду солидарности за око 1,11 милиона КМ до 07. марта 2016. године и такође, што је битно напоменути, по први пут је дошло до кашњења у исплати накнаде за потопљено земљиште која се дозначује општинама.

Након дискусије, а поводом Информације Надзорног одбора о резултатима пословања Друштва у 2015. години са освртом на потенцијалне ризике у пословању за 2016. годину, и у вези са приједлогом представника државног капитала за доношењем скупштинског Закључка, присутни акционари: Миле Лакић из Вишеграда, Бранислав Топаловић из Вишеграда, Милутин Баранац из Вишеграда и Радиша Николић из Вишеграда који укупно са МХ ЕРС МП а.д. Требиње и Фондом за реституцију РС а.д. Бања Лука заступају **309.409.448** акција, односно **70,009215 %**, су гласали за усвајање сљедећег

**З а к љ у ч к а**

**Скупштина акционара ХЕ на Дрини је упозната са Информацијом Надзорног одбора ХЕ на Дрини о образложењу оствареног губитка у пословању за 2015. годину са освртом на ризике у пословању и у 2016.-ој години, и исту прихвата као основану и аргументовану.**

**Уколико се наставе овакви трендови, Друштво се суочава са ризиком опстанка, без могућности да својим самосталним пословним потезима или одлукама дјелује на ублажавање оваквих резултата у будућности.**

**У циљу превазилажења настале ситуације о овоме извјештавамо МХ ЕРС МП а.д. Требиње, РЕРС и остале надлежне органе, као оне који имају могућности и овлаштења да дјелују у правцу превазилажења овог проблема и исправљања неправилности до које је у финансијском смислу дошло према овом Предузећу у току пословне 2015. године.**

**Планираним повећањем процента домаћег конзума и пропорционалном количинском расподјелом истог, занемарујући финансијске ефекте те расподјеле на поједина хидроенергетска предузећа, сасвим је извјесно да ће ХЕ на Дрини и у наредном периоду пословати са губитком.**

**Посебно наглашавамо неопходност укључивања МХ ЕРС МП а.д. Требиње и РЕРС-а пошто највећи дио разлога за пословање са губитком, наведених у Информацији Надзорног одбора, је ван могућности утицаја органа Друштва.**

Предсједник XV ванредне сједнице Скупштине акционара, Бранислав Топаловић, се захвалио свим присутнима на сарадњи и закључио сједницу.

ЗАВРШНЕ УОПШТЕНЕ КОНСТАТАЦИЈЕ

Након сваког гласања по појединим питањима, односно пребројаних гласова „за“, „против“ и „уздржан“, вршила се рачунарска обрада података и одмах израђиван писани рачунарски извјештај, да би се на крају сачинио комплетан писани извјештај у прописаној форми.

На основу тако утврђених резултата гласања, односно изјашњавања акционара, Предсједник је након сваког гласања констатовао да је приједлог изгласан, односно усвојен или да није усвојен.

Прекида током засједања није било.

Скупштина је завршила са радом у 12,30 часова.

Прилози, приједлози одлука, увјерења о статусу акционара и величини акционарског улога, Извјештај Комисије за бројање гласова, рачунарски резултати гласања, чине саставни дио Записника.

Записничар, Овјеривачи Записника, Предсједник Скупштине,

**Бранкица Суботић Миле Лакић Бранислав Топаловић**

**Милутин Баранац**